สวัสดีค่ะ พอดีว่าช่วงที่ผ่านมาค่ะมีอะไรกับแฟน แต่สวมถุงยางตลอดเลยนะคะ แต่ตอนนี้ประจำเดือนยังไม่มาเลยค่ะ คือปกติประจำเดือนจะมาข้ามเดือนค่ะ ตอนเดือนมีนาคม ประจำเดือนมาวันที่ 29 ค่ะ แล้วข้ามมา วันที่ 3 เมษายน แล้วก็หมดไป อันนี้เกี่ยวข้องไหมคะ ตอนนี้มันเวียนหัวนิดหน่อยค่ะ แต่ไม่ได้มีอาการอยากอาเจียนนะคะ กลัวว่าจะตั้งครรภ์ค่ะ เลยมาะามึช่วยตอบหน่อยนะคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ โดยที่ถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%ประจำเดือนที่มาช้ากว่า 35 วันจากรอบก่อนแล้ว อาจมีสาเหตุต่างๆเช่นการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลการที่ประจำเดือนมาคร่อมเดือนดังกล่าวไม่เกี่ยวข้องกัน คือประจำเดือนให้นับตามรอบเดือนตนเองทุก 22-35 วัน ไม่ได้นับตามเดือนในปฏิทินควรตรวจหาการตั้งครรภ์ให้แน่ชัดก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป